
Τρίτη, 21 Ιουλίου 2026

ΔΕΛΤΙΟ ΤΥΠΟY

Θάνατος άνδρα στην Χαλκίδα – Παροχή συνδρομής σε Ι/Φ σκάφος στη Ζάκυνθο – Τροχαίο ατύχημα με τραυματισμό στο Ρέθυμνο - Ρύπανση στο Παράλιο Άστρος – Διακομιδές ασθενών

Τις απογευματινές ώρες χθες, ενημερώθηκε η Λιμενική Αρχή της Χαλκίδας ότι ένας 65χρονος ανασύρθηκε χωρίς τις αισθήσεις του, από τη θαλάσσια περιοχή «ΑΛΥΚΩΝ» βόρειου Ευβοϊκού κόλπου. Στον 65χρονο παρασχέθηκαν οι πρώτες βοήθειες από ναυαγοσώστες και δύο διασώστες του ΕΚΑΒ και στη συνέχεια μεταφέρθηκε με ασθενοφόρο όχημα του ΕΚΑΒ στο Γενικό Νοσοκομείο Χαλκίδας όπου διαπιστώθηκε ο θάνατός του. Η σορός πρόκειται να μεταφερθεί στην Ιατροδικαστική Υπηρεσία Αθηνών για τη διενέργεια νεκροψίας – νεκροτομής. Προανάκριση διενεργείται από το Κεντρικό Λιμεναρχείο Χαλκίδας.

*****

Τις απογευματινές ώρες χθες, ενημερώθηκε η Λιμενική Αρχή της Ζακύνθου από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) Λ.Σ.-ΕΛ.ΑΚΤ. ότι ένα ιστιοφόρο (Ι/Φ) σκάφος σημαίας Πολωνίας, με έναν Ιταλό επιβαίνοντα (υπήκοο Ιταλίας), το οποίο έπλεε στη θαλάσσια περιοχή «ΛΑΓΑΝΑ» Ζακύνθου, βρισκόταν σε δυσχερή θέση λόγω μηχανικής βλάβης. Στο σημείο έσπευσε ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και το σκάφος «ΝΤΟΛΦΙΝ» Τ.Ζ. 796 με επιβαίνοντα στέλεχος Λ.Σ.-ΕΛ.ΑΚΤ.. Το Ι/Φ κατέπλευσε με ασφάλεια στην περιοχή «ΛΙΜΝΗ ΚΕΡΙΟΥ» Ζακύνθου, με τη συνδρομή του «ΝΤΟΛΦΙΝ» συνοδεία του ΠΛΣ. Από το Λιμεναρχείο Ζακύνθου απαγορεύτηκε ο απόπλους  του Ι/Φ σκάφους μέχρι την προσκόμιση βεβαιωτικού αποκατάστασης βλάβης από τον νηογνώμονα που τα παρακολουθεί, ενώ από το περιστατικό δεν παρατηρήθηκε θαλάσσια ρύπανση.

*****

Τις απογευματινές ώρες χθες, ενημερώθηκε η Λιμενική Αρχή του Ρεθύμνου για τροχαίο ατύχημα που σημειώθηκε στην είσοδο της μαρίνας Ρεθύμνου, όταν δίκυκλο όχημα με οδηγό έναν 78χρονο κατέπεσε στο οδόστρωμα κατά την έξοδο Ε.Ι.Χ. οχήματος από τη μαρίνα Ρεθύμνου, με οδηγό έναν 49χρονο αλλοδαπό, χωρίς να υπάρξει σύγκρουση μεταξύ των οχημάτων. Αποτέλεσμα της πτώσης του δικύκλου ήταν ο τραυματισμός του 78χρονου, ο οποίος μεταφέρθηκε με ασθενοφόρο όχημα του ΕΚΑΒ στο Γενικό Νοσοκομείο Ρεθύμνου για την παροχή των πρώτων βοηθειών, όπου παραμένει για νοσηλεία. Προανάκριση διενεργείται από το Λιμεναρχείο Ρεθύμνου.

*****
Τις βραδινές ώρες χθες, ενημερώθηκε η Λιμενική Αρχή του Παράλιου Άστρους για ρύπανση στο λιμένα Παράλιου Άστρους, στον υπήνεμο μόλο μεταξύ βόρειου λιμένα και πλωτών εξεδρών. Στελέχη της Λιμενικής Αρχής μετέβησαν στην περιοχή όπου διαπίστωσαν την ύπαρξη ιριδίζουσας κηλίδας από πετρελαιοειδή έκτασης πενήντα τετραγωνικών μέτρων (50τ.μ.). Αμέσως ενεργοποιήθηκε το τοπικό σχέδιο αντιμετώπισης ρύπανσης και με τη συνδρομή Περιπολικού σκάφους Λ.Σ.-ΕΛ.ΑΚΤ (ΠΛΣ) έγινε χρήση απορροφητικών υλικών απορρύπανσης με ικανοποιητικά αποτελέσματα. Προανάκριση διενεργείται από το Γ΄ Λιμενικό Τμήμα Παράλιου Άστρους του Λιμεναρχείου Ναυπλίου.

*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-15χρονου, από το λιμάνι των Παξών στο λιμάνι των Σύβοτων, με το Ε/Ρ- Α/Ψ «ΕΑΡ-Σ» Τ. Σαρωνικού 4539,
-63χρονου, από το λιμάνι της Πάρου στο λιμάνι της Σύρου, με το Ε/Γ-Τ/Ρ «ΚΥΡΙΑΡΧΟΣ IΙ» Ν.Ν. 57,
-66χρονης, από το λιμάνι των Κατάπολων Αμοργού στο λιμάνι της Σύρου, με το Ε/Γ-Τ/Ρ «ΚΥΡΙΑΡΧΟΣ IV» Ν.Ν. 64,
-19χρονου, από το λιμάνι της Αίγινας στο λιμάνι του Πειραιά, με Περιπολικό σκάφος Λ.Σ.-ΕΛ.ΑΚΤ.(ΠΛΣ),
-2χρονης, από το λιμάνι της Αλοννήσου στο λιμάνι του Βόλου, με το Ε/Π- Τ/Ρ «ΑΞΙΟΝ ΕΣΤΙ» Ν. Π. 10001,
-6χρονου και 2χρονου, από το λιμάνι της Κέας στο λιμάνι του Λαυρίου, με Περιπολικό σκάφος Λ.Σ.-ΕΛ.ΑΚΤ.(ΠΛΣ),
-63χρονου, από το λιμάνι του Ρίβα Θηρασιάς στο λιμάνι της Θήρας, με το Ε/Γ- Δ/Ρ «ΕΛΕΥΘΕΡΙΟΣ» Ν. Σαρωνικού 478 και
-82χρονου και 83χρονης, από το λιμάνι της Τήνου στο λιμάνι της Σύρου, με το Ε/Γ-Τ/Ρ «ΝΗΣΟΣ ΤΗΝΟΣ» Ν.Τ. 25.

